10-jarige se lewe steeds in gevaar | Maroela Media
Die 10-jarige Divenette Streicher van Pretoria wat al maande lank om haar lewe in 'n hospitaal veg, moes Maandag vir die 15de keer terugkeer na die teater sodat haar wond met steke vernou kan word.
"Die dokter het nou die onderkant van haar wond nader aan mekaar getrek. Die wond het, net uit die Here se genade, ook self kleiner begin groei, maar gister het die dokter steke ingesit wat die vel nader aan mekaar moet bring," het Divenette se ma, Minette, aan Maroela Media vertel.
Divenette is sowat vier maande terug verkeerdelik gediagnoseer met nierpypontsteking en blaasinfeksie.
Divenette se blindederm is later verwyder, maar dokters het vasgestel dat 'n bakterie in haar ingewande haar dik- en dunderm begin aantas het. 'n Gedeelte van haar dikderm is verwyder, maar Divenette het meer pyn ervaar en haar toestand het nie verbeter nie. Sy het 'n groot wond in haar buik en van haar derms is buite haar lyf.
Volgens Minette is Divenette tans in die hoësorgeenheid van die hospitaal en in isolasie geplaas, nadat haar derms 'n "vriestoestand" ingegaan het.
Divenette Streicher is tans in baie erge pyn en bars elke dag in trane uit (Foto: Facebook)
"Divenette se buik is steeds gevries. Dit beteken dat die dokters glad nie aan haar derms kan werk nie – tot die derms vanself 'ontvries'. Die dokter het gesê dit kan enigiets van ses maande tot 'n jaar duur, ons kan nie 'n tyd daaraan koppel nie," het Streicher gesê.
Steicher het gesê die steke is in, maar nou moet hulle hoop dat infeksies wegbly.
"Daar is gal wat deur haar derm in die wond in lek, so ons hoop en bid nou baie hard dat geen infeksie voorkom nie, en dat die steke nie die wond of die vel irriteer nie."
Weens die steke ervaar Divenette erge pyn, maar Streicher sê haar gemoedstoestand is goed.
"Sy lyk beter as wat sy voorheen gelyk het. Sy sien ook 'n sielkundige, wat bietjie met haar werk. So, haar gemoedstoestand is goed."
Streicher beplan verskeie konserte ten bate van Divenette om geld in te samel vir haar mediese onkoste. Sy sê skenkings is tans stil, maar sy glo die Here sal voorsien dat geld inkom. Vir meer inligting, besoek haar Facebook-blad hier.
Lees meer oor Divenette hier.
Mag die Here jul oorvloedig seën, en sy gou herstel.
Here ek plaas hierdie pragtige kind in n hande genees haar volkome asb. God U het my aangeraak en besig om te genees ook deur n bakteria. Ek pleit die bloed van Jesus oor haar. Sterkte aan die ouers en familie. Bly glo en vertrou op God. AMEM.
sterkte aan jou divenette vir 'n volkome genesing
sterkte ook aan die streicher familie, ek bid saam met julle
PS: MM sien onderste foto, van kort die r en ook "lees meer oor divenette R hier"
Hoop sy word gou beter..lees ek reg sy is verkeerdelik gedianoseer en nou moet sy di pyn verduur so jammer vir haar.Hoop nie dis studente wat op haar geoppereer het het ai die arme kind.